Sistema eragileen erabilera

Sistema eragileen erabilerak sistema eragile bakoitza denboran zehar zenbat informatika-gailutan erabiltzen den, ehunekotan, azaltzen du. Horrelako zifra guztiak, nahitaez, estimazioak dira, iturri nagusi fidagarri gutxi daudelako eta ez delako adostu informazioa biltzeko metodologia. Sistema eragileak gailu pertsonaletarako (telefono adimendunak, erlojuak eta abar) eta mahaigaineko ordenagailuetarako desberdindu ohi dira.

Mahaigainekoen eta ordenagailu eramangarrien arloan, Microsoft Windows %70etik gora egon ohi da herrialde gehienetan eta munduan %77tik %87,8ra; Appleren macOS %9,6 eta %13 artean, Google Chrome %6ra arte (AEBetan) eta beste Linux banaketak %2 inguruan. Kopuru horiek zertxobait aldatzen dira herrialde eta biltzeko metodologiaren arabera.

Telefono adimendunen eremuan Google-en Android nagusi da 2.500 milioi erabiltzaile baino gehiagorekin. Eremuko beste sistema aipagarriena Appleren iOS da.

Interneteko zerbitzari publikoetan, Linux izan ohi da nagusi, Windows Server zerbitzariak baino bi aldiz gehiago instalatuta baitago.

Superordenagailu eremua Linux ere da nagusi, TOP500 zerrendako %100 baitabiltza SE horrekin.

Bidalketa (dendetara) ez du esan nahi zuzenean kontsumitzaileentzako salmenta denik (are gutxiago urtean bertan). Zenbakiek ospea edota erabilera adierazten dute salmentak baino.

2015eko maiatzaren 28an, Googlek iragarri zuen 1.400 milioi Android erabiltzaile zituela eta mila milioi erabiltzaile Google play-n. 2017ko maiatzerako bi mila milioi ziren. 2016ko urtarrilean Apple-k "mila milioi gailu" iragarri zuen. Microsoft-en helburua hiru urtean Windows 10 sistema mila milioi gailutan jartzea zen ("2018ko erdialderako"). 2019ko martxorako 800 milioi baino gehiago zituen.

2016 urtearen amaieran, Android Apple-ren merkatu-kuota "jaten" ari zela azaldu zen. Gartnerren prentsa oharrak zioenez, "Applek beheranzko joera jarraitu zuen 2016ko bigarren hiruhilekoan ehuneko 7,7ko beherakadarekin". Apple saltzen dituen unitate kopurua behera joan arren, bera da etekin handienak lortzen dituena.

Web bezeroak 
Azken hamabi hilabeteetan argitaratutako hainbat iturritako datu berrienak laburbiltzen dira hemen. Web kontsulten araberako datuak dira, beraz, kasu honetan dispositiboak baino aktibitatea neurtzen da.

Orokorrean Android da lehena, Windows-en aurretik. Baina asteburuetan iOS sistemak Windows gainditzen du Estatu Batuetan. Suedian iOS lehiatzen da Windows-ekin eta egunaren arabera iOS gehiago erabiltzen da.

Txinan, Android da nagusi (Windows-ek noizean behin gainditu du).

Mahaigaineko ordenagailuak eta eramangarriak 

Windows oraindik ere nagusi da mahaigaineko sistema eragiletan, baina nagusitasuna eskualde bakoitzaren araberakoa da.2019n Stack Overflow-eko garatzaileen arteko inkestak ondoko banaketa eman zuen:

 Windows: %45,3
 macOS: %29,2
 Linux: %25,3
 BSD/Unix: %0,1

Gailu mugikorrak

Telefonoak 

2018ko lehen hiruhilekoan Android (eta aldaerak) eta Appleren iOS konbinatuta merkatuaren ia %100a zuten.

Izan badira software libreko sistema eragileak, pribatutasuna errespetatzen dutenak. Hor daude Lineage OS edo /e/ moduko sistema eragileak, baina ez dira norberak instalatu eta kudeatzeko errazak. Baina erabilera estatistikak guztiz marjinalak dira, bai aipatutako bi sistema horietan bai arlo horretan mugitzen diren sistema eragiletan: Resurrection Remix OS, OmniROM, Paranoid Android, Havoc-OS, Replicant (Free Software Foundation-ena)…

Telefonoen eta mahaigaineko PCen arteko proportzioa aldakorra da herrialdearen arabera. Zenbait herrialdetan, Errusian esaterako, telefono mugikorraren erabilera %22,35koa (web erabilerari begira) da , baina mendebaldeko herrialde gehienetan, telefonoaren erabilera web erabilera osoaren %50etik gertu dago. Garatze bidean dauden herrialdeetan, berriz, telefonoaren erabilera kuota askoz ere handiagoa da.

Tabletak 
2018ko lehen hiruhilekoan, iOSek merkatuan %65,03ko kuota zuen eta Androidek %34,58.

Superordenagailuak 

TOP500 proiektuak munduko 500 superkonputagailu azkarrenak zerrendatu eta sailkatzen ditu. 1990eko hamarkadaren hasieratik, superkonputagailuen eremua Unix edo Unix moduko sistema eragileak izan dira nagusi, eta 2017an hasita, 500 superkonputagailu azkarrenek Linux erabiltzen dute.

Historikoki Unixetik eratorritako sistemen eremua izan da eta azken urtetan Linux da haien artean geratu den ia bakarra.

Merkatu-kuota kategoriaren arabera

Erreferentziak

Oharrak

Kanpo estekak 

 [download] Sistema eragileen deskribapen funtzionala (UPV/EHU Euskarazko errektoregoa) free ebook. ] . Noiz kontsultatua: 2020-06-15.

Sistema eragileak